Estonian Air

Estonian Air var Estlands nasjonale flyselskap. Selskapet hadde base i Tallinn. Flyselskapet drev rutetrafikk og chartertrafikk mellom Tallinn og mange byer i Europa.

Estonian Air hadde også direkteruter fra Oslo lufthavn, Gardermoen og Trondheim lufthavn, Værnes (fra 5. september 2011) til Tallinn lufthavn. Det skandinaviske flyselskapet SAS eide 27 % av selskapet. Fra den 8. november 2015 opphørte alle flyvninger med Estonian Air og selskapet ble slått konkurs.

Historie
Flyselskapet ble etablert av den estiske staten 1. desember 1991, kort tid etter at Estland ble selvstendig. Selskapet ble startet på restene av den estiske avdelingen av Aeroflot. I 1996 ble selskapet delvis privatisert. I dag er selskapet eid av den estiske staten (73%) og SAS Group (27%).

Estonian Air baserte seg i begynnelsen på russiske fly som Aeroflot hadde brukt. I 1995 leide selskapet inn to Boeing 737-fly, og i 1996 to Fokker 50-fly. Siden da har selskapet kun brukt vestlig-bygde fly. I mars 2006 hadde Estonian Air en flåte på 5 Boeing 737-500-fly.

I januar 2011 fikk Estonian Air nye fly av typen Bombardier CRJ900 med plass til 88 passasjerer.

Estonian Air opphørte alle flyvninger fra og med 8. november 2015.

 Flåte 
Estonian Air administrerte en flåte bestående av følgende fly per april 2013:
FlytypeAntallSetekonfigurasjonRuterBoeing 737-5001118/120 seterMellomdistanseBombardier CRJ900 NG388 seterMellomdistanseSaab 340233 seterKortdistanseEmbraer ERJ-170 476 seterKort/mellomdistanse

Tidligere fly

Tupolev Tu-134A: 11 (1990–1996)
Yakovlev Yak-40: 4 (1990–1996)
Boeing 737-500: 7 (1995–2010)
Fokker 50: 5 (1996–2003)

Eksterne lenker


Kategori:Flyselskaper etablert i 1991
Kategori:Flyselskaper nedlagt i 2015
Kategori:Tidligere estiske flyselskaper